Rédoine Faïd, picha ya mwaka 2010

Redoine Faïd, 46, alikamatwa siku ya Jumatano baada ya kujificha kwa miezi mitatu kwenye mji ambao alikulia kaskazini mwa Paris, watu wengine sita pia wamekamatwa. 

Alitoroka jela tarehe mosi Julai, akitumia helikopta iliyokuwa ikiendeshwa na rubani aliyekuwa ametekwa nyara.

Alitoroshwa gerezani huko Réau, kusini mashariki mwa Paris na watu watatu waliokuwa wamejihami vikali. Alikuwa akitumikia kifungo cha miaka 25 kwa kupanga wizi uliofeli mwaka 2013 ambapo polisi mmoja  aliuawa. 

Alikamatwa muda mfupi baada ya saa kumi siku ya Jumatano kwenye mji wa Creil. Watu wengine watatu kwenye nyumba hiyo walikamatwa na wengine watatu wakakamatwa kwingine.

Mhalifu huyu alishikwa kwa njia gani?

Mwendesha mashtaka nchini Ufaransa  alifichua kuwa polisi wamekuwa wakichunguza mawasiliano ya simu ya baadhi ya wanachama wa genge lililohusika katika kumtorosha gerezani. Pia polisi walikuwa wakifuatilia mawasiliano ya mwanamke mmoja  huko Creil, ambapo Faïd alikulia.

Wikendi iliyopita mwanamke huyo alimuruhusu mtu aliyekuwa amevaa vali za wanawake wa Kiislamu burka ambaye maumbile yake yalionekana kuwa ya mwanamume aingie gari lake.

Siku ya Jumanne, mtu huyo kisha akatoka kwa gari na kuingia nyumba ya mwanamke huyo akifuatiwa baadaye na mtu mwingine ambaye pia alikuwa amevaa burka.

Polisi mara moja walishuku wawili hao waliokuwa wamevaa burka walikuwa  Rédoine Faïd na ndugu yake Rachid.

Rédoine Faïd aifuatwa hadi jengo hili lililo Creil

Mwendo wa saa 10:20  siku ya Jumatano kikosi cha polisi cha BRI kilivamia jengo hilo na kuwakamata ndugu hao wawili, akiwemo mpwa wao na  mmliki wa nyumba hiyo.

Mpwa mwingine na washukiwa wengine wawili walikamatwa kwingine.

Picha zimeibuka za mtoro huyo akiwa ameketi kitandani akizungukwa na polisi huki bunduki ikiwa sakafuni.

Rédoine Faïd ni nani?

Ni mhalifu sugu aliyekulia kwenye mtaa ulio karibu na mji mkuu Paris miaka ya sabini na themanini. Faïd alipata umaarufu mkubwa nchini Ufaransa miaka ya hivi karibuni licha ya kuhusika katika... \n\nNipe kichwa kizuri cha makala hapo juu.
Rédoine Faïd: Jambazi aliyetumia helikopta kutoroka jela alivyokamatwa akiwa anavalia kama mwanamke